Talaga Balékambang Banjarnegara

Talaga Balékambang yaiku salah sawijining talaga ing Dieng, Banjarnegara, Jawa Tengah. Talaga iki jembaré 3 hektar. Lokasine ora adoh saka komplek Candhi Arjuna. 

Jeneng Balékambang asalé saka bal kumambang sing bisa ditegesi minangka tanah ngambang. Kajaba iku, yèn mlaku cedhak talaga, lemah kaya gonjang-ganjing. Kahanan iku kaya ngambang.

Ing talaga iki masyarakat Dieng nganakaké rong upacara penting. Kapisan, upacara larungan rambut bocah gimbal. Rambuté bocah gimbal kuwi wis dipotong nalika upacara ruwatan. Kapindho, upacara Syiwalatri – dina panebus dosa. Masyarakat  bakal adus ing talaga kanggo ngumbah dosa.

Ing dina biasa, talaga iki digunakaké kanggo irigasi lan mancing.

Kanggo ngunjungi talaga iki, sampéyan mung kudu mbayar tikèt mlebu Candhi Arjuna Rp 20.000.

 Rujukan